Document ID: 31998R2831

Komisijas Regula (EK) Nr. 2831/98
(1998. gada 22. decembris),
ar ko groza Regulu (EK) Nr. 1503/96 par sīki izstrādātiem noteikumiem Padomes Regulas (EK) Nr. 3072/95 piemērošanai attiecībā uz rīsu ievedmuitas nodokļiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1995. gada 22. decembra Regulu (EK) Nr. 3072/95 par rīsu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 2072/98 [2], un jo īpaši tās 11. panta 4. punktu,
tā kā pārbaudes laiks kumulatīvajai atgūšanas sistēmai (KAS), kas ieviesta ar Komisijas Regulu (EK) Nr. 703/97 [3], kurā grozījumi izdarīti ar Regulu (EK) Nr. 1470/98 [4], lai noteiktu pilnu ievedmuitu lobītiem rīsiem, kas atbilst KN kodam 100620, beidzas 1998. gada 31. decembrī; tā kā sistēmas novērtēšana, kas veikta saskaņā ar Regulas (EK) Nr. 703/97 10. panta 4. punktu, norāda, ka to nevajadzētu pagarināt pēc minētā datuma;
tā kā, kad jānosaka reprezentatīvā cena lobītajiem Indica rīsiem Amerikas Savienoto Valstu tirgū, pašreizējie ekonomiskie nosacījumi attaisno cenu pieaugumu, kurš reģistrēts attiecībā uz salīdzināmām kvalitātēm, kas uzskaitītas pielikumā Komisijas Regulai (EK) Nr. 1503/96 [5], kurā jaunākie grozījumi izdarīti ar Regulu (EK) Nr. 1403/97 [6]; tā kā šo pieaugumu Komisija var izvērtēt jebkurā laikā; tā kā šo Regulu tādēļ ir jāgroza;
tā kā Labības pārvaldības komiteja nav sniegusi atzinumu tās priekšsēdētāja noteiktajā termiņā,
IR PIEŅĒMUSI ŠO REGULU.
1. pants
Regulas (EK) Nr. 1503/96 I pielikumu aizstāj ar šīs regulas pielikumu.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 22. decembrī

Labels: 3
17
5
15